El Memorial Democràtic organitza i col·labora en diferents actes d'homenatge i commemoració durant el mes de gener.
En aquest sentit, es designava el dia 27 de gener, aniversari de l' alliberament del camp d'extermini d'Auschwitz (1945), com el Dia Internacional en Record de les Víctimes de l'Holocaust i de Prevenció de Crims contra la Humanitat i s'instava, de manera urgent, a tots els Estats membres a desenvolupar programes educatius en memòria de la tragèdia per a la prevenció d'actes de genocidi.
Cada any, l'acte es dedica a un tema concret.
Aquest 2016, l'ONU ha designat el tema ' L'Holocaust i la dignitat humana '.
El tema enllaça amb els principis fundadors de les Nacions Unides i incideix en la dignitat i els valors de cada persona, tal com destaca la Carta de les Nacions Unides.
Es posa en valor el dret a viure lliure de discriminacions i la igualtat davant la llei (Declaració Universal dels Drets Humans).
L'Holocaust ens permet recordar dolorosament el fracàs de la comunitat.
En paral·lel, l'Holocaust Memorial Day Trust, una organització britànica que neix del Tractat d'Estocolm (gener, 2000) quan 46 governs es van citar en aquesta ciutat per tractar el tema de l'educació, la commemoració i la recerca entorn a l'Holocaust, han escollit com a lema ' Don't Stand By / No et quedis mirant, actua!'.
Així doncs, tots dos lemes coincideixen a subratllar aquells trets i aquelles accions que ens parlen de la dignitat humana.
Precisament, creiem que resulta molt motivador per als estudiants ressaltar els actes que diferents persones van protagonitzar amb l'objectiu d'ajudar a d'altres que es trobaven en situació de risc vital per motius d'intolerància, racisme i odi.
Es tracta, doncs, d'apuntar i llistar totes aquelles accions que, en un moment determinat, podrien facilitar que d'altres persones no patissin discriminacions i que siguin tractades amb igualtat davant la llei.
Es tracta també de conscienciar i sensibilitzar els joves perquè actuïn, ja que gràcies a les seves actuacions poden esdevenir un agent de canvi.
"Prometo no romandre mai en silenci mentre, en algun lloc i en algun moment, hi hagi éssers humans que pateixen sofriments i humiliacions.
"Avui la crueltat més gran és la indiferència.
Conèixer però no actuar és una forma de consentir les injustícies".
Durant el mes de gener, el Memorial Democràtic ha organitzat els actes següents:
Presentació del recurs audiovisual 'Camins' a la seu del Memorial Democràtic.
Aquest acte està pensat per presentar al professorat una eina per poder treballar l'Holocaust a l'aula.
Testimonis de la dignitat humana a la seu del Memorial Democràtic.
Mercè Vilanova exposarà la seva experiència amb testimonis supervivents de Mauthausen i l'Amical de Mauthausen explicarà la Xarxa d'Instituts per la Memòria i la Prevenció del Feixisme.
Acte per a estudiants amb motiu del Dia Internacional de Commemoració a les Víctimes de l'Holocaust i de Prevenció de Crims contra la Humanitat.
Organitza el Grup de treball Exili, Deportació i Holocaust, impulsat pel Departament d'Ensenyament i el Memorial Democràtic.
L'Institut Salvador Espriu dedicarà aquest dia a commemorar el Dia Internacional amb tot l'alumnat del centre.
El Grup de treball Exili, Deportació i Holocaust de l'Alt Empordà organitza l'acte per a estudiants amb motiu del Dia Internacional de Commemoració a les Víctimes de l'Holocaust i de prevenció de crims contra la Humanitat a Figueres/La Jonquera.